કલેક્ટરના આ ઑર્ડરથી મિની પ્લૉટના ૨૧૬ ફ્લૅટોના રહેવાસીઓ હતાશ થઈ ગયા હતા અને જે લડત તેઓ ૧૦ વર્ષથી લડી રહ્યા હતા એનો બુધવારે કરુણ અંત આવી ગયો હતો. આ બાબતે માહિતી આપતાં રાકેશ શાહે કહ્યું હતું કે ‘અમારી સાથે જગડુશાનગરની અન્ય ૩૪ સોસાયટીઓના રહેવાસીઓમાં પણ હતાશા છવાઈ ગઈ છે, કારણ કે મે મહિનામાં કલેક્ટરે જે આંકડા જાહેર કર્યા હતા એ આંકડા પ્રમાણે બધાની જમીનનાં ક્ષેત્રફળ ૩૦ ટકા ઘટી ગયાં છે. આ બાબતનો અહેવાલ ‘મિડ-ડે’માં પ્રસિદ્ધ થયો હતો.’